《赠张彊赴曲江教》
宋代·赵汝腾

圣人立教，以中为常。不得中行，取獧取狂。未见狂者，吾里有张。

取论杰然，名压上庠。恶彼佞臣，请剑尚方。使终天彝，蚕绩蟹筐。

天鉴其忠，策名颜行。筮仕分教，九龄之乡。惟九龄公，非血气刚。

忧深虑远，性端行良。禄山尚微，测其陆梁。国忠林甫，恶未披猖。

公预窥之，知其乱唐。仁必有勇，令名无疆。彼元忠辈，初志激昂。

一遇摈抑，尽敛锋铓。媕娿喑哑，不敢否臧。自谓得计，爵禄之场。

丧已丘山，得不毫芒。士辨薰莸，与道存亡。何以臻兹，惟学问将。

弱翁懋哉，以保令芳。

作者简介：赵汝腾（？－1261年），字茂实，号庸斋。居福州（今属福建）。生年不详，卒于宋理宗景定二年。宝庆二年，（公元一二二六年）第进士。历迁籍田令。如试职馆，授秘书省正字。累官礼部尚书，兼给事中。入奏前后奸谀兴利之臣，很是切直。后官终翰林学士承旨。汝腾着有庸斋集六卷，《四库总目》传于世。宋太宗八世孙，宝庆二年（1226年）进士。历官差主管礼、兵部架阁，迁籍田令。累官权工部尚书兼权中书舍人。不久被罢免。又用为礼部尚书兼给事中。拜翰林学士。晚年号紫霞翁，景定二年（1261年）卒。谥忠靖。着有《庸斋集》六卷。